钦定古今图书集成/明伦汇编/氏族典/第216卷 > 《凌迪知万姓统谱》 > 和洽
## 钦定古今图书集成/明伦汇编/氏族典/第216卷 > 《凌迪知万姓统谱》 > 和洽

按《魏志和洽传》：“洽字阳士，汝南西平人也。举孝廉，大
将军辟，皆不就。袁绍在冀州，遣使迎汝南士大夫，洽
独与亲旧南从刘表，表以上客待之。太祖定荆州，辟
为丞相掾属。魏国既建，为侍中，出为郎中令。文帝践
阼，为光禄勋，封安城亭侯。明帝即位，进封西陵乡侯。
太和中，转为太常，清贫守约，至卖田宅以自给。明帝”
闻之，加赐谷帛。薨，谥曰简侯，子禽嗣。